| *Acelaphus*Alcélafos |
| --- |
| *Alcelaphus buselaphus* |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Artiodactyla |
| Familia: | Bovidae |
| Subfamilia: | Alcelaphinae |
| Tribo: | Alcelaphini |
| Xénero: | ***Alcelaphus***Blainville, 1816 |

 |
| Especie tipo |
| *Antilope bubalis* Pallas, 1767 *= Antilope buselaphus* Pallas, 1766 |
| Especies |
| *Véxase o texto* |

*Alcelaphus buselaphus caama*.
***Alcelaphus*** é un xénero de mamíferos artiodáctilos da familia dos bóvidos, que é o tipo da subfamilia dos alcelafinos.

As súas especies habitan nas sabanas africanas e son coñecidas vulgarmente na bibliografía como **búbalos**.

Taxonomía
---------

O xénero foi descrito en 1816 polo naturalista francés Henri Marie Ducrotay de Blainville, na súa obra *Prodrome d'une nouvelle distribution systématique du règne animal*. Bulletin de la Société Philomatique de Paris, Vol. 8.

Segundo *Mammal Species of the World* (MSW), de Wilson & Reeder, o xénero *Alcelaphus* comprende tres especies viventes:

* **Xénero *Alcelaphus***
	+ *Alcelaphus buselaphus*
	+ *Alcelaphus caama* (antes considerada unha subespecie de *Alcelaphus buselaphus*)
	+ *Alcelaphus lichtensteinii* (ás veces incluída no xénero *Sigmoceros*)

Esta clasificación é a admitida pola maioría das bases de datos de taxonomía.

Porén, segundo a UICN, o xénero sería monoespecifico:

* **Xénero *Alcelaphus***
	+ *Alcelaphus buselaphus*

Moitos taxons incluíronse entre os *sintipos* de *Antilope buselaphus* Pallas, 1766 ao longo do tempo, polo que era necesaria a designación dun *lectotipo*.

Até seis especies foron recoñecidas por autores antigos (*Alcelaphus buselaphus*, *A. cokii*, *A. lelwel*, *A. major*, *A swaynei*, *A. tora*) foron asignadas a *Alcelaphus buselaphus*, pero comprobáronse hibridacións entre algunhas delas (Ruxton & Schwarz, 1929); *Alcelaphus caama* foi incluída máis tarde (Ellerman *et al.*, 1953:202); tamén foi incluída *A. lichtensteinii* (Haltenorth, 1963: 102; Kingdon, 1997: 429), pero non admitida pola maioría dos autores. 

Distribución actual das subespecies de *A. buselaphus*.
As especies poden repartirse en dúas "divisións":

* A denominada "división *buselaphus*" (incluíndo tamén *A. major*), e na división *lelwel* e
* A "división *tora*" (incluíndo tamén *A. cokii* e *A. swaynei*) sobre a base da morfoloxía do cranio, pero datos da secuencia do citocromo b bucles de desprazamento (*D-loop*) do ADN suxiren unha estreita afinidade entre as divisións *lelwel* e *tora* (Flagstad *et al*. 2000).

Segundo a UICN, nesta única especie distínguense as seguintes subespecies:

* *Alcelaphus buselaphus* ssp. *buselaphus*
* *Alcelaphus buselaphus* ssp. *caama*
* *Alcelaphus buselaphus* ssp. *cokii*
* *Alcelaphus buselaphus* ssp. *lelwel*
* *Alcelaphus buselaphus* ssp. *lichtensteinii*
* *Alcelaphus buselaphus* ssp. *major*
* *Alcelaphus buselaphus* ssp. *swaynei*
* *Alcelaphus buselaphus* ssp. *tora*

A subespecie *A. alcelaphus buselaphus*, o *búbalo* do norte de África, esta hoxe extinguida.

Características
---------------

Son antilopes de estraña aparencia, máis altos na cruz que nas ancas e coa face recta, estreita e longa.

Os seus cornos, que están presentes en ambos os sexos, son anelados e crecen sobre un pedicelo exaxeradamente elevado.

Hábitat e distribución
----------------------

*Alcelaphus buselaphus cokii*.
*Alcelaphus buselaphus major*.
Os búbalos distribuíanse antigamente desde o norte de África (onde hoxa xa non existen) e África oriental ao longo das sabanas e praderías da África subsahariana e pola sabanana arborada (miombo) do centro-sur de África até o extremo de Suráfrica. Están ausentes no deserto do Sáhara e da selva ecuatorial occidental (cunca do Congo).

Máis tolerantes coas zonas boscosas e de herbas alta ca outros alcelafinos, os búbalos prefiren os bordos de chairas abertas; por exemplo, en zonas abertas como os pasteiros do P. N. do Serengeti en Tanzania, encóntranse tipicamente ao redor dos bordos dos bosques. Rexistráronse a 4.000 m de altituide monte Kenya. Case exclusivamente herbívoros, os búbalos aliméntanse selectivamente en pasteiros con herba de altura media; son menos dependentes da auga que outros alcelafinos, pero dependen da dispoñibilidade de superficies de auga para beber.

Poboación
---------

Estímase que a poboación total de búbalos é duns 362.000 individuos (incluíndo a de **A. b. lichtensteinii**). Porén, este total está claramente influído polo número de sobreviventes de *A. b. caama* en África do sur, onde se estima que hai uns 130.000 (dos que un 40 % vive en terreos privados e un 25 % en áreas protexidas). En contraste, menos de 600 *A. b. swaynei* sobreviven en Etiopía, a inmensa maioría deles no *Santuario de Senkelle* e no P. N. Mazie. As estimacións do tamaño das poboacións da restantes subespecies son: 36.000 *A. b. major* (o 95 % en e ao redor de áreas protexidas); 70.000 *A. b. lelwel* (cerca do 40 % en áreas protexidas); 3.500 *A. b. cokii* en Kenya e Tanzania (só o 6 % en áreas protexidas e a maioría do resto en granxas de gando extensivo); 82.000 de *A. b. lichtensteini* e 42.000 de *A. b. cooki* (ao redor do 70 % en áreas protexdas). O número de sobreviventes de *A. b. tora* é descoñecido, pero é pouco probábel que non sexan máis que uns centos de individuos.

Segundo a UICN a situación da especie é *LC* (pouco preocupante), pero as súas poboacións están diminuíndo progresivamente.

* A. b. buselaphus (†)*A. b. buselaphus* (†)
* A. b. caama*A. b. caama*
* A. b. cokii*A. b. cokii*

* A. b. lichtensteinii = A. lichtensteinii*A. b. lichtensteinii* =  
 *A. lichtensteinii*
* A. b. swaynei*A. b. swaynei*

Notas
-----

1. 1 2  Wilson, D. E. & Reeder, D. M. (editors) (2005): *Mammal Species of the World — A Taxonomic and Geographic Reference*. Third edition. ISBN 0-8018-8221-4.
2. ↑  "búbalo". *DIGALEGO*. Consultado o 2022-08-14.
3. 1 2 3 4 5 6  *Alcelaphus buselaphus* na *Lista vermella* da UICN.
4. ↑  *Alcelaphus buselaphus* Arquivado 28 de outubro de 2014 en Wayback Machine. en Smithsonian. *National Museum of Histiry Natural*. Datos tirados de Wilson & Reeder's *Mammal Species of the World*. 3rd Edition.
5. 1 2  Dorst, J. & Dandelot, P. (1973), pp. 232-235.
6. 1 2  Haltenorth, T. & Diller, P. (1986), pp. 84-87.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alcelaphus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Alcelaphus*** |

### Bibliografía

* Dorst, J. & Dandelot, P. (1973): *Guía de campo de los mamíferos salvajes de África*, Barcelona: Ediciones Omega, S. A.
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2.
* Rodríguez de la Fuente, F. (1970): *Enciclopedia Salvat de la fauna. Tomo I. África (Región etiópica)*. Pamplona: Salvat, S. A. de Ediciones, pp. 112–123.
* Wilson, D. E. & Reeder, D. M. (editors) (2005): *Mammal Species of the World — A Taxonomic and Geographic Reference*. Third edition. ISBN 0-8018-8221-4.

### Outros arttigos

* Bóvidos
* Antílope
* Alcelafinos
* *Alcelaphus buselaphus*
* *Alcelaphus lichtensteinii*

### Ligazóns externas

* *Alcelaphus buselaphus* na *Lista vermella* da UICN. Versión 2014.2. Consultada o 2 de setembro de 2014.
* *Alcelaphus* de Blainville, 1816 en Wilson & Reeder *Mammals Species of the World* 3rd edition.
* *Alcelaphus* no SIIT.
* *Alcelaphus* en ADW.
* *Alcelaphus* en NCBI.

|  |  |
| --- | --- |
| Control de autoridades | 
* Wd: Q583557
* EBID: ID
* MAG: 2779708735

 |

|  |  |
| --- | --- |
| Identificadores taxonómicos | 
* ADW: Alcelaphus
* EOL: 38829
* Fossilworks: 42744
* GBIF: 2441202
* iNaturalist: 42417
* ITIS: 624962
* MSW: 14200496
* NCBI: 59516
* ZooBank: ID

 |